নিনেভের যুদ্ধ (৬২৭)
নিনেভের যুদ্ধ ( গ্রিক: Ἡ μάχη τῆς Νινευί Νινευί) ছিল ৬০২-৬২৮ সাল জুড়ে হওয়া বাইজেন্টাইন-সাসানিয়ান যুদ্ধের শেষ যুদ্ধ। ৬২৭ সালের সেপ্টেম্বরের মাঝামাঝি হেরাক্লিয়াস একটি আশ্চর্যজনক এবং ঝুঁকিপূর্ণ শীতকালীন অভিযানে সাসানিয়ান মেসোপটেমিয়া আক্রমণ করেন। তার মোকাবেলা করার জন্য খসরো দ্বিতীয় রাহজাদকে সেনাবাহিনীর কমান্ডার নিযুক্ত করেন। রাহজাদ নিহত হয় এবং অবশিষ্ট সাসানিয়ানরা পিছু হটে। বাইজেন্টাইন বিজয়ের ফলে পরবর্তীতে পারস্যে গৃহযুদ্ধ শুরু হয় এবং কিছু সময়ের জন্য রোমান সাম্রাজ্য মধ্যপ্রাচ্যের প্রাচীন সীমানা পর্যন্ত তার অঞ্চলগুলো পুনরুদ্ধার করে। সাসানীয় গৃহযুদ্ধ সাসানীয় সাম্রাজ্যকে উল্লেখযোগ্যভাবে দুর্বল করে দেয়, যা মুসলিমদের পারস্য বিজয়ে ব্যাপক অবদান রাখে।